प्रदेश की नगरीय विकास एवं आवास मंत्री श्रीमती माया सिंह ने वार्ड क्रं.-22 में रविवार को 29 लाख रूपए की लागत से विकास कार्यों का लोकार्पण तथा भूमि पूजन किया। इनमें अशोक कॉलोनी के पार्क की वाउण्ड्रीवॉल, रामनगर कॉलोनी का मेनगेट निर्माण, सिद्धेश्वर नगर भदौरिया वाली गली में सीमेंट कंक्रीट सड़क तथा शिशु मंदिर गली की सीमेंट कंक्रीट निर्माण कार्य का लोकार्पण तथा सतीश लहारिया से दाताराम माहौर निवास तक सीमेंट कांक्रीट सड़क निर्माण कार्य का भू‍मि पूजन शामिल है।